b'\n_START_ARTICLE_\nNordenski\xc3\xb6ldsloppet\n_START_SECTION_\nBakgrunn\n_START_PARAGRAPH_\nL\xc3\xb8pet ble f\xc3\xb8rste gang arrangert i 1884, p\xc3\xa5 initiativ av vitenskapsmannen og polarfareren Adolf Erik Nordenski\xc3\xb6ld. Han gjennomf\xc3\xb8re en ekspedisjon til Gr\xc3\xb8nland i 1883, og under en rekognoseringstur gikk to samer 460 km p\xc3\xa5 57 timer, og kom utmattet tilbake. Da de kom tilbake fra ekspedisjonen var det f\xc3\xa5 som trodde p\xc3\xa5 denne historien, og Nordenski\xc3\xb6ld bestemte seg derfor for \xc3\xa5 arrangere et langrennsl\xc3\xb8p tur/retur Jokkmokk \xe2\x80\x93 Kvikkjokk for \xc3\xa5 vise at dette var mulig. L\xc3\xb8pet gikk fra 3. til 4. april 1884._NEWLINE_I 2014 oppstod ideen om \xc3\xa5 reetablere skirennet, hos Wolfgang Mehl, som var milj\xc3\xb8strateg i Jokkmokk kommune. Det ble planlagt \xc3\xa5 starte i 2017, men p\xc3\xa5 grunn av stor interesse lot det seg gj\xc3\xb8re \xc3\xa5 arrangere et l\xc3\xb8p allerede i 2016. 335 skil\xc3\xb8pere fra 16 land deltok i det f\xc3\xb8rste Nordenski\xc3\xb6ldsloppet i moderne tid, og l\xc3\xb8pet ble avgjort med en spurtduell mellom John Kristian Dahl, Anders Aukland og \xc3\x98yvind Moen Fjeld. Beste svenske ble J\xc3\xb6rgen Brink, som kom p\xc3\xa5 fjerdeplass. Siste l\xc3\xb8per i m\xc3\xa5l brukte n\xc3\xb8yaktig 23 timer; Mats Morell fra Finland. _NEWLINE_Grunnet sn\xc3\xb8mangel var l\xc3\xb8ypa endret, og var \xc2\xabbare\xc2\xbb 200 km i 2016.'